ຕ່າງປະເທດຕິຕຽນ ການເລືອກຕັ້ງໃນມຽນມາ
ພວກປະເທດຕາເວັນຕົກແລະເອເຊຍ ສະແດງຄວາມຜິດຫວັງນໍາການເລືອກຕັ້ງ ທີ່ມຽນມາ ວ່າ ບໍ່ໄດ້​ດໍາ​ເນີນ​ໄປ​ຢ່າງ​ເສລີ ​ຫລື​ຍຸຕິ​ທໍາ​​ເລີຍ
ບັນດາປະເທດຕາເວັນຕົກແລະເອເຊຍ ໄດ້ພາກັນສະແດງ ຄວາມຜິດຫວັງນໍາການເລືອກຕັ້ງຄັ້ງປະວັດສາດຂອງມຽນ ມາ ທີ່ປາກົດເປັນທີ່ແນ່ນອນວ່າ ຈະເຮັດໃຫ້ສອງພັກທີ່ນິຍົມ ລັດຖະບານໄດ້ບ່ອນນັ່ງສ່ວນຫລາຍຢູ່ໃນສະພາແຫ່ງຊາດນັ້ນ ທີ່ປະເທດອອສເຕຣເລຍ ບ່ອນທີ່ລັດຖະມນຕີການຕ່າງປະ ເທດແລະປ້ອງກັນປະເທດຂອງສະຫະລັດກໍາລັງພົບປະກັນ ກັບຄູ່ຕໍາແໜ່ງຈາກຝ່າຍອອສເຕຣເລຍ ທັງສອງປະເທດໄດ້ ສະແດງຄວາມເສຍໃຈອອກມາວ່າ ການເລືອກຕັ້ງບໍ່ໄດ້ດໍາເນີນໄປຢ່າງເສລີຫລື ຍຸຕິທໍາເລີຍ ຍີ່ປຸ່ນ ຟີລິບປິນ ນີວຊີແລນແລະສະຫະພາບຢູໂຣບກໍໄດ້ອອກຖະແຫລງການເວົ້າວ່າ ການ ເລືອກຕັ້ງບໍ່ໄດ້ນໍາພາມຽນມາໄປສູ່ປະຊາທິປະໄຕທີ່ແທ້ຈິງເລີຍ ຈີນບໍ່ໄດ້ມີຄວາມເຫັນໃດໆ ແຕ່ບົດຂຽນບົດນຶ່ງຢູ່ໃນໜັງສືພິມ Global Times ຂອງລັດເອີ້ນການເລືອກຕັ້ງຄັ້ງນີ້ວ່າ ເປັນບາດກ້າວໄປຂ້າງໜ້າ ແລະຮຽກຮ້ອງໃຫ້ມີຄວາມໃຈເຢັນ ຄາດວ່າສອງພັກການເມືອງທີ່ໄດ້ຮັບການໜຸນຫລັງຈາກພວກທະຫານ ຈະປະກາດເອົາໄຊ ຊະນະໃນການເລືອກຕັ້ງໃນວັນອາທິດວານນີ້ ອັນເປັນການເລືອກຕັ້ງທໍາອິດໃນມຽນມາ ໃນຮອບ 20 ປີຜ່ານມາ ພວກພັກຝ່າຍຄ້ານກ່າວຫາວ່າ ມີການສໍ້ໂກງບັດເລືອກຕັ້ງຢ່າງແຜ່ຫລາຍ ແລະວ່າພວກເຈົ້າ ໜ້າທີ່ລັດຖະບານກົດດັນພວກຜູ້ປ່ອນບັດໃຫ້ປ່ອນເອົາພວກສະມາຊິກຂອງພັກ ທີ່ອໍານາດ ປົກຄອງສະໜັບສະໜຸນນັ້ນ ມີລາຍງານຂ່າວໃນວັນຈັນມື້ນີ້ວ່າ ມີຄວາມຮຸນແຮງເກີດຂຶ້ນໃນ ເຂດນຶ່ງ ທີ່ຢູ່ເລາະຕາມຊາຍແດນຕິດກັບໄທ ບ່ອນທີ່ພວກທະຫານບ້ານຊົນກຸ່ມນ້ອຍຊາວ ກະຫລ່ຽງມັກປະທະກັນກັບກອງທະຫານມຽນມາ ພວກເຈົ້າໜ້າທີ່ໄທໄດ້ສັ່ງອັດຮ້ານຄ້າແລະໂຮງຮຽນແຫ່ງຕ່າງໆຢູ່ໃກ້ໆກັບຊາຍແດນມຽນ ມານັ້ນ ຫລັງຈາກລະເບີດມືທີ່ຍິງດ້ວຍຈະຫລວດໄດ້ຕົກລົງມາໃນເຂດຊາຍແດນໄທ ແລະ ແຕກຂຶ້ນຢູ່ໃນຮ້ານຄ້າແຫ່ງນຶ່ງ ເຮັດໃຫ້ 3 ຄົນໄດ້ຮັບບາດເຈັບ